ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαΐου 1981 περί παροχής αδείας στο Ηνωμένο Βασίλειο να παρατείνει την ημερομηνία αναγνωρίσεως ορισμένων ποικιλιών καλλιεργουμένων φυτικών ειδών και σπόρων προς σπορά κηπευτικών (Το κείμενο στην αγγλική γλώσσα είναι το μόνο αυθεντικό)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών(1), όπως τροποποίηθηκε τελευταία από την οδηγία 80/1141/ΕΟΚ(2), και ιδίως το άρθρο 3 παράγραφος 4,

την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών(3), όπως τροποποιήθηκε τελευταία από την οδηγία 80/1141/ΕΟΚ, και ιδίως το άρθρο 9 παραγραφος 2α,

την αίτηση του Ηνωμένου Βασιλείου,

Εκτιμώντας:

ότι οι επίσημες αναγνωρίσεις των ποικιλιών καλλιεργουμένων φυτικών ειδών και σπόρων προς σπορά κηπευτικών που έγιναν προ της 1ης Ιουλίου 1972 σύμφωνα με αρχές άλλες από εκείνες των οδηγιών 70/457/ΕΟΚ και 70/458/ΕΟΚ, αντιστοίχως, λήγουν το αργότερο την 30ή Ιουνίου 1980, εφ' όσον οι εν λόγω ποικιλίες δεν αναγνωρίσθηκαν σύμφωνα με τις βασικές αρχές των οδηγιών αυτών-

ότι εν τούτοις, όσον αφορά ορισμένες εγχώριες ποικιλίες, είναι δυνατόν να δοθεί άδεια στα Κράτη μέλη να παρατείνουν, το αργότερο μέχρι την 31η Δεκεμβρίου 1982, την ως άνω ημερομηνία λήξεως, κατά το μέτρο που την 1η Ιουλίου 1980 δεν έχει ακόμα ολοκληρωθεί η προ της ημερομηνίας αυτής ανοιχθείσα διαδικασία εξετάσεως των ποικιλιών αυτών, η οποία αποβλέπει στην αναγνώρισή τους σύμφωνα με τις διατάξεις των οδηγιών 70/457/ΕΟΚ και 70/458/ΕΟΚ-

ότι το Ηνωμένο Βασίλειο δεν ήταν σε θέση να ολοκληρώσει τη διαδικασία αναγνωρίσεως ορισμένων ποικιλιών σύμφωνα με τις διατάξεις των εν λόγω οδηγιών-

ότι, ως εκ τούτου, θα πρέπει να δοθεί η άδεια στο Ηνωμένο Βασίλειο να παρατείνει μέχρι την 31η Δεκεμβρίου 1982 την ημερομηνία αναγνωρίσεως γι' αυτές τις ποικιλίες καλλιεργουμένων φυτικών ειδών και σπόρων προς σπορά κηπευτικών-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Παρέχεται άδεια στο Ηνωμένο Βασίλειο να παρατείνει μέχρι την 31η Δεκεμβρίου 1982, το αργότερο, την ημερομηνία που προβλέπεται στο άρθρο 3 παράγραφος 3 της οδηγίας 70/457/ΕΟΚ, όσον αφορά τις ακόλουθες ποικιλίες:

1. Festuca rubra L.

Cascade

Durlawn.

2. Poa pratensis L.

Adelphy.

2. Στο Ηνωμένο Βασίλειο παρέχεται άδεια να παρατείνει μέχρι την 31η Δεκεμβρίου 1982, το αργότερο, την ημερομηνία που προβλέπεται στο άρθρο 9 παράγραφος 2 της οδηγίας 70/458/ΕΟΚ, όσον αφορά τις ακόλουθες ποικιλίες:

1. Allium cepa L. (κρόμμυο)

Queen Improved.

2. Allium porrum (πράσσο)

Mammouth Pot Leek.

3. Cucumbita pepo (κολοκύθι)

Green Gen.

Άρθρο 2

Οι άδειες που προβλέπονται στο άρθρο 1 θα παύσουν να ισχύουν μόλις πιστοποιηθεί ότι οι προϋποθέσεις υπό τις οποίες εχορηγήθησαν δεν υφίστανται πλέον.

Άρθρο 3

Η οδηγία αυτή απευθύνεται στο Ηνωμένο Βασίλειο.

Έγινε στις Βρυξέλλες, στις 8 Μαΐου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 22. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.

(3) ΕΕ αριθ. L 225 της 12. 10. 1970, σ. 7.